נאג'אטאד

נאג'אטאד (בהונגרית: Nagyatád) היא עיר במחוז שומוג', מקום מושבו של נפת נאג'אטאד. היא מכונה "עיר הפארקים, הפסלים והספא".

== מיקום ==
נאג'אטאד ממוקמת בחלקה הדרומי של "שומוג' הפנימי" (אזור שהיקפו כ-3000 ק"מ מרובע, גובהו הממוצע הוא 173.2 מטר מעל פני הים. שומוג' הפנימי מורכב בעיקר ממישורים חוליים), היישוב נמצא במרחק של כ-60 קילומטרים מאגם בלטון, לאורך הכביש הראשי 68 מבארץ' לבלטונקרסטור (Balatonkeresztúr). נכון לשנת 2019 הכביש הראשי הזה עוקף לחלוטין את האזורים המיושבים בעיר.

בין קווי הרכבת המקומיים, שימש את העיר בעבר קו רכבת אשר פסק לפעול בצורה זו בשנת 1976. התנועה נותרה רק בקטע של 8.6 קילומטר מנקודת ההתחלה שלה וכיום נקודת הסיום של נוסעי הקו היא תחנת הרכבת נאג'אטאד.

== היסטוריה ==
נג'אטאד הוקמה במהלך התיישבות המדיארים במרכז אירופה על ידי שבט בשם הורקה, אך הממצאים מראים שהאזור היה מיושב כבר בימי קדם. שמו של היישוב מגיע מהמילה הטורקית ata (אבא). האזכור הכתוב הראשון של היישוב הוא משנת 1190. הכפר המוקדם ישב בחלק הצפוני של העיר של ימינו, סביב רחוב קאפולנה. האזכור המתועד הראשון שלה מתוארך לשנת 1382, אז כונה Populi et cives in villa Athad. בתקופת המלכה אליזבת (Elizabeth of Poland, Queen of Hungary) הייתה חלק ממחוז סגשד.

לאחר גירוש הטורקים הגיעו מתיישבים חדשים ונדים וקרואטים. בשנת 1573 הוא היה בבעלות פאל צינדרי. בשנת 1697 נבזז היישוב על ידי פשיטות. בשנת 1703, במהלך מלחמת העצמאות ראקוצי, ברחו ליישוב אנשי המסדר הפרנציסקני. בשנת 1731 התיישבו קבע הפרנציסקנים והיישוב התחיל להתפתח במהירות. בשנת 1744 זכה לדרגת עיר שוק. בשנת 1870 הוא הפך למקום מושבו של בית משפט הנפתי ובשנת 1871 הפך לכפר גדול. מכאן ואילך אפשר לומר שתהליך העיור כמעט לא נפסק. התפתחות היישוב קיבלה תנופה חדשה מכיוון שבשנת 1906, במהלך קידוח באר ארטזית, פרצו מים רפואיים מעומק של 410 מטר.

במהלך מלחמת העולם השנייה נגרם לכפר נזק קשה במהלך ארבעה חודשי לחימה. לאחר השיקום המהיר יחסית החל פיתוח דינמי ומתוכנן החל משנות ה-60 של המאה ה-20. ב-25 באפריל 1971 הוכרז הכפר הגדול כעיר.

== קהילה יהודית ==
=== עד השואה ===
יהודים התיישבו בכפר באמצע המאה ה-19. הם עסקו במסחר, בתעשייה, במלאכה ובמקצועות חופשיים. ב-1880 ישבו בנאג'אטאד 371 יהודים. מ-1885 שימשה הקהילה המקומית כקהילת אם ל-20 קהילות קטנות ביישובי הסביבה. בית הכנסת הראשון הוקם ב-1840 וב-1900 נחנך בית כנסת חדש. בקהילה פעלו חברה קדישא, בית ספר יהודי ומוסדות סעד. במלחמת העולם הראשונה התגייסו 59 מיהודי נאג'אטאד, אחדים מהם נפלו בקרבות.

ב-1935 נפתח במקום סניף של ההסתדרות הציונית הונגריה. בשנת 1930 נמנו בקהילה 256 יהודים.

=== מתקופת השואה ===
מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה (ספטמבר 1939), כשממשלת הונגריה הפרו-גרמנית חוקקה בשנת 1938 את "החוקים היהודיים" ובמיוחד את החוק היהודי השני והחוק היהודי השלישי. משנת 1942 נלקחו גברים רבים לשרות העבודה (עבודות כפייה לגברים יהודים עבור הצבא ההונגרי) בעיקר בחזית המזרחית באוקראינה (עבודות ביצורים, סלילת כבישים, פינוי מוקשים ועוד עבודות פרך).

ב-19 במרץ 1944 נכנס הוורמכט להונגריה (מבצע מרגרטה). בליל 25 באפריל 1944 נעצרו 16 מנכבדי הקהילה ושולחו לאושוויץ. יתר היהודים רוכזו בבית הכנסת, הועברו לגיטו בבארץ' (BARCS) ומשם הם שולחו לאושוויץ יחד עם יהודים נוספים. אחרי המלחמה חזרו לעיר כמה עשרות יהודים ובספטמבר 1945 נמצאו בה 39. החוזרים חידשו את חיי הקהילה עד שעזבו ומספרם כיום אפס.

== אתרים בעלי חשיבות ==
* מנזר פרנציסקני
* כנסיית הקהילה הצלב הקדוש
* קפלת סנט רוקוש
* טירת מאנדל
* פארק פסלים
* מוזיאון העיר
* פארק צבאי
* Nagyatád Thermal and Spa : מתקן שנבנה בפארק כיכר סצ'ני, ששופץ בשנת 2007. בחלל המקורה ניתן להשתמש בבריכות מים ואמבטיות 32, 38 ו-42 מעלות. המים הרפואיים משמשים לטיפול בתלונות ראומטיות ומפרקים, לשיקום לאחר שברים, ולטיפול בבעיות גינקולוגיות.
* מרחץ תרמי וקמפינג עירוני

== ילידי המקום ==
* אדה שבשטין קודם שוסברגר (בהונגרית: Sebestyén Ede; נאג'אטאד, 7 ביוני 1875 – בודפשט, 25 בפברואר 1950) היה סופר, מתרגם, עיתונאי, עורך עיתון, מומחה למוזיקה, היסטוריון מוזיקה יהודי-הונגרי. הוא אחיו של היסטוריון הספרות קארוי שבשטין.

== גלריית תמונות ==
<gallery class="center">
קובץ:Ferences rendház (8018. számú műemlék).jpg|בית המסדר הפרנציסקני
קובץ:Székelykapu Nagyatádon.jpg|שער סקיי בפארק העירוני
קובץ:Trianon-emlékmű Nagyatádon.jpg|אנדרטת חוזה טריאנון
קובץ:Henészi kápolna, Nagyatád.jpg|קפלת הנסי
קובץ:Nagyatád1.jpg
קובץ:Nagyatád2.jpg
קובץ:Nagyatád3.jpg
</gallery>

== קישורים חיצוניים ==

* 
* [http://www.nagyatad.hu/ אתר עיריית] [http://funiq.hu/nagyatad נאג'אטאד]
* [http://funiq.hu/nagyatad][http://utazom.com/vendegvaro/nagyatad נאג'אטאד] [http://utazom.com/vendegvaro/nagyatad באתר ceļom.com]
* [https://web.archive.org/web/20100420085403/http://www.nvtv.hu/ האתר הרשמי של הטלוויזיה העירונית] [http://funiq.hu/nagyatad נאג'אטאד]
* [https://www.youtube.com/user/NagyatadiVTV ערוץ היוטיוב VTV של] [http://funiq.hu/nagyatad נאג'אטאד]
* [http://nagyatad.lap.hu/ Nagyatád.lap.hu - אוסף קישורים]
* [http://uzletiklub.otgroup.eu/ אתר האינטרנט של מועדון העסקים] [http://funiq.hu/nagyatad נאג'אטאד]
* [http://funiq.hu/nagyatad נאג'אטאד שלך ב- funiq.hu]

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:מחוז שומוג'